પૂઆખરે એ દિવસ આવી ગયો જેના માટે અમે લગભગ ૧૪૦૦ kms નો પ્રવાસ ખેડીને આવ્યા હતા. વહેલી પરોઢે ઉઠીને ખાવું થોડું મુશ્કેલ તો છે જ, પણ આજે અમારી શારીરિક ક્ષમતાની સૌથી મોટી કસોટી થવાની હતી અને એટલે જ શરીરને કંમ્પલસરી ઇંધણની જરૂર હતી. આથી ઈચ્છા ના હોવા છતાં અમે પરોઢિયે 3 વાગે બ્રેકફાસ્ટ કર્યો. હિમાલયમાં હવામાનનું કંઈ કહી ના શકાય વરસાદ પડે કે સ્નોફોલ પણ થાય આથી અમે ગરમ કપડાનાં ત્રણ ચાર થરની ઉપર વોટરપ્રુફ જેકેટ, ટ્રેક-પેન્ટ અને ગ્લોવઝ પણ ચડાવ્યા. સાથે નાની સાઈડ બેગમાં જરૂર પૂરતી દવાઓ, થોડા ગ્લુકોઝના ટીકડા અને કપુર લીધા.